สั่งกักตัวแม่บ้าน แมทธิว กลับบ้านต่างจังหวัด ก่อนดาราหนุ่มติดโควิด-19
แม่บ้านประจำครอบครัวแมทธิว ดีน เดินทางกลับบ้านที่ต่างจังหวัด ก่อนดาราหนุ่มติดเชื้อ โควิด-19 ล่าสุด นายอำเภอสั่งกักตัวดูอาการ 14 วันแล้ว แม้ไม่มีไข้จากกรณีที่ แมทธิว ดีน ดาราพิธีกรชื่อดัง โพสต์คลิปประกาศติดเชื้อไวรัส โควิด-19 และขอให้คนที่อยู่ใกล้ชิดในช่วง 3-4 วันที่ผ่านมา เฝ้าดูอาการตนเอง ตามข่าวที่เสนอไปแล้วนั้นล่าสุด วันที่ 14 มี.ค. 2563 มีรายงานว่า แม่บ้านประจำครอบครัว ของดาราหนุ่ม แมทธิว ดีน ซึ่งทราบภายหลังว่าเป็นผู้อยู่อาศัยในพื้นที่ ต.หนองหลวง อ.อุ้มผาง จ.ตาก หลังเกิดเหตุได้เดินทางกลับมาในพื้นที่ยังบ้านพักของตนเองทางด้าน นายภัควัต ขันธหิรัญ นายอำเภออุ้มผาง เผยว่า เคสแม่บ้านดาราหนุ่ม แมทธิว ดีน เดินทางกลับบ้านมานั้น ทาง โรงพยาบาลอุ้มผางรับทราบแล้ว มีการส่งทีมสอบสวนโรค สาธารณสุข อ.อุ้มผาง ได้ลงพื้นที่สอบสวนโรค นำผู้ป่วยต้องสงสัยมา รพ.อุ้มผาง เพื่อเก็บตัวอย่างส่งตรวจรวมทั้ง ทำการกักแม่บ้านรายนี้เป็นเวลา 14 วัน โดยขณะนี้ส่งผลเลือดไปตรวจยัง จ.พิษณุโลก หากผลออกแล้วจะแจ้งให้ทราบ โดยพบล่าสุดไม่มีไข้หรืออาการป่วย ส่วนสามีและครอบครัว ทางโรงพยาบาลได้รับไปดูแล พร้อมทั้งชี้แจงให้ชาวบ้านทราบ เพื่อลดการตื่นตระหนก รวมทั้งทีมสาธารณสุขจะทำการตรวจและกักตัว 14 วัน อีกด้วย.
แม่บ้านประจำครอบครัว แมทธิว ดีน เดินทางกลับบ้านที่ต่างจังหวัด ก่อนดาราหนุ่มติดเชื้อ โควิด-19 ล่าสุด นายอำเภอสั่งกักตัวดูอาการ 14 วันแล้ว แม้ไม่มีไข้
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,แมทธิว ดีน โควิด-19,แมทธิว ดีน,ข่าวทั่วไป